Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 212/14/8806	Košice, 16.4.2014
EEČ : 2-65-132-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
V dobe od 01. 07. 2013 do 30. 09. 2013 ako aj v dobe 01. 12. 2013 do 31. 12. 2013 a naposledy v dobe od 01. 02. 2014 do 26. 02. 2014 si neplnil svoju vyživovaciu povinnosť voči maloletým synom XXXXX, nar. 06. 01. 2001 a Kevinovi Rybárovi, nar. 03. 07. 2006, ktorí boli rozsudkom Okresného súdu Košice - okolie zverení do výchovy matky XXXXX, nar. 06. 05. 1983, bytom XXXXX, ul. XXXXX, okres Košice -okolie, hoci mu táto povinnosť prispievať na ich výživu bola určená rozsudkom Okresného súdu Košice - okolie sp. zn. 9P/182/2012-26 zo dňa 06. 11. 2012, ktorý nadobudol právoplatnosť dňa 27. 11. 2012, a to sumou 30 € mesačne na maloletého XXXXX a sumou 30 € na maloletého Kevina Rybára, vždy do každého 15-teho dňa v mesiaci vopred do rúk matky XXXXX počnú právoplatnosťou rozsudku, čím takto dlhuje na výživnom celkovú sumu 300 €,

lebo nie je tento skutok trestným činom a nie je dôvod na postúpenie veci

Odôvodnenie:
Uznesením povereného príslušníka Obvodného oddelenia PZ XXXXX sp. zn. ORP-264/TU-KS-2014 zo dňa 14. 03. 2014  bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu skráteného vyšetrovania bol vypočutý obvinený XXXXX, ktorý uviedol, že svoje alimentačné povinnosti si plnil podľa svojich možností. Zároveň uviedol, že od 17. 11. 2012 je riadne evidovaný na úrade práce. Celkový dlh podľa obvineného je 270 €. 

Svedkyňa - poškodená XXXXX uviedla, že obvinený dlhuje na výživnom sumu 300 €. 

	V priebehu skráteného vyšetrovania boli zabezpečené správy, z ktorých vyplýva, že obvinený XXXXX je od 17. 11. 2012 až doposiaľ riadne evidovaný na úrade práce, sociálnych vecí a rodiny ako uchádzač o zamestnanie. V súčasnosti poberá dávku v hmotnej núdzi vo výške 124,70 €. Úrad práce má vedomosť o vyživovacej povinnosti XXXXX. 

	V tomto prípade mám za to, že obvinený XXXXX sa nevyhýbal plneniu alimentačnej povinnosti. Svoje povinnosti si plnil podľa svojim možností aj napriek tomu, že je nezamestnaný a poberá dávku v hmotnej núdzi. Táto skutočnosť potvrdili aj správy z úradu práce, sociálnych vecí a rodiny. 

Obvinený XXXXX vyššie uvedeným konaním nenaplnil pojmové znaky skutkovej podstaty prečinu zanedbania povinnej výživy podľa § 207 ods. 1 Trestného zákona tak po objektívnej stránke, ako aj po subjektívnej stránke. 

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor